Source: https://www.legalis.ro/legalis/document-view.seam?type=html&documentId=nvxv6mjzhe4f6mbuge3v64brl5ydcx3nn4yq&tocId=nvxv6mjzhe4f6mbuge3v64br
Timestamp: 2019-12-14 11:26:26+00:00
Document Index: 36803524

Matched Legal Cases: ['Articolul 11', 'Articolul 14', 'Articolul 15', 'Articolul 16', 'Articolul 17', 'Articolul 19', 'Articolul 20', 'articolul 21', 'Articolul 28', 'Articolul 29', 'Articolul 33', 'Articolul 34']

Articol unic, Lege 196 - Legalis
Se aprobă Ordonanța de urgență a Guvernului nr. 82 din 23 decembrie 1997 privind regimul accizelor și al altor impozite indirecte, publicată în Monitorul Oficial al României, Partea I, nr. 380 din 29 decembrie 1997, cu modificările ulterioare, precum și cu următoarele modificări și completări:
1.Litera d) a articolului 2 va avea următorul cuprins:
„d) alte produse și grupe de produse, nominalizate în anexa nr. 2 la prezenta ordonanță de urgență.“
2. Titlul secțiunii a II-a va avea următorul cuprins:
„Accize pentru alcoolul etilic alimentar, băuturile alcoolice și orice alte produse destinate industriei alimentare sau consumului, care conțin alcool etilic alimentar“
3.Literele a)–d) ale articolului 3 vor avea următorul cuprins:
„a) alcoolul etilic alimentar, produsele obținute pe bază de alcool etilic alimentar și băuturile alcoolice obținute din distilate de cereale
În subgrupa alcool etilic alimentar, produse obținute pe bază de alcool etilic alimentar și băuturi alcoolice obținute din distilate de cereale sunt cuprinse următoarele: alcool etilic alimentar, vodcă, rom, lichioruri, rachiuri pe bază de alcool etilic alimentar, whisky, gin, rom și rachiuri din trestie de zahăr, alte băuturi alcoolice spirtoase, precum și orice alte produse care conțin alcool etilic alimentar, destinate industriei alimentare sau consumului, care au o concentrație alcoolică mai mare de 0,5% în volum.
Alcool etilic alimentar este alcoolul etilic rafinat, obținut prin fermentarea alcoolică a lichidelor zaharoase rezultate din materii prime agricole de origine vegetală, urmată de distilare și de rafinare, având concentrația alcoolică minimă de 95,5% în volum;
b) băuturile alcoolice naturale
În subgrupa băuturilor alcoolice naturale sunt cuprinse: țuica și rachiurile naturale care se obțin prin distilarea sau redistilarea, după caz, a lichidelor zaharoase fermentate din fructe, a drojdiei de vin, a tescovinei de struguri și a vinului. În această subgrupă sunt cuprinse și distilatul din vin și orice alte distilate din fructe, destinate fabricării băuturilor alcoolice naturale.
Distilatul din vin reprezintă produsul obținut prin distilarea vinului, care se folosește pentru producerea vinarsului și a rachiului din vin;
c) vinurile și produsele pe bază de vin
În subgrupa vinuri și produse pe bază de vin sunt cuprinse: vinurile spumoase, vinurile nespumoase și alte produse pe bază de vin. Vinul este băutura obținută exclusiv prin fermentarea alcoolică, completă sau parțială, a strugurilor proaspeți, zdrobiți sau nezdrobiți, ori a mustului de struguri.
Prin vinuri spumoase se înțelege vinurile cu conținut în dioxid de carbon de origine exogenă, care dezvoltă în sticlele în care sunt îmbuteliate, ca produs finit, o presiune de minimum 2,5 bari la temperatura de 20°C.
În categoria vinuri spumoase se include și șampania cu un conținut în dioxid de carbon de origine total endogenă, obținută prin fermentarea secundară a vinului apt pentru consum, și care dezvoltă în sticlele în care este îmbuteliat, ca produs finit, o presiune de minimum 3,5 bari la temperatura de 20°C.
La alte produse pe bază de vin, în înțelesul prezentei ordonanțe de urgență, se includ vermuturile și alte vinuri din struguri, aromate cu plante sau cu substanțe aromatizante, cu o concentrație de până la 22% volum alcool, alte băuturi fermentate din sucuri de fructe și hidromel, precum și amestecuri de băuturi fermentate și băuturi nealcoolice.
Produsele din subgrupa vinuri și produse pe bază de vin, cu o concentrație alcoolică de peste 22% volum alcool, sunt supuse aceluiași regim de accize ca și băuturile definite la art. 3 lit. a);
Berea este produsul obținut prin fermentarea alcoolică a mustului preparat din malț, cereale nemalțificate, zahăr, hamei, produse de hamei, apă, cu adaos de drojdie și preparate enzimatice.
Sortimentele de bere cu o concentrație alcoolică în volum de peste 10%, realizate din bere în amestec cu alte băuturi alcoolice, sunt supuse aceluiași regim de accize ca și băuturile definite la art. 3 lit. a).“
4. Litera d) a alineatului 4 al articolului 4 va avea următorul cuprins:
„d) agenții economici, pentru cantitățile de produse supuse accizelor, acordate ca dividende sau ca plată în natură acționarilor, asociaților și, după caz, persoanelor fizice, precum și pentru produsele proprii consumate pentru reclamă și publicitate.“
5. Prima și a doua liniuță de la alineatul 1 al articolului 5 vor avea următorul cuprins:
„– ECU pe hectolitru alcool pur – pentru produsele cuprinse la nr. crt. 1 și 2 din anexa nr. 1 la prezenta ordonanță de urgență;
– ECU pe hectolitru/1 grad alcoolic – pentru produsele cuprinse la nr. crt. 3 și 4 din anexa nr. 1 la prezenta ordonanță de urgență.“
6. Prima și a doua liniuță de la alineatul 2 al articolului 5 vor avea următorul cuprins:
„– cantitatea de alcool pur conținută – pentru produsele prevăzute la nr. crt. 1 și 2 din anexa nr. 1 la prezenta ordonanță de urgență;
– cantitatea de băuturi, exprimată în hectolitri, multiplicată cu numărul de grade alcoolice conținut – pentru produsele prevăzute la nr. crt. 3 și 4 din anexa nr. 1 la prezenta ordonanță de urgență.“
7.Alineatul 3 al articolului 5 va avea următorul cuprins:
„Sumele fixe care reprezintă accizele datorate pe produse și pe grupe de produse sunt stabilite în anexa nr. 1 la prezenta ordonanță de urgență.“
8. Titlul secțiunii a III-a va avea următorul cuprins:
„Accize pentru produsele din tutun“
9.Alineatul 2 al articolului 9 va avea următorul cuprins:
„Cuantumul accizei specifice este prevăzut în anexa nr. 1 la prezenta ordonanță de urgență.“
10.Articolul 11 va avea următorul cuprins:
Pentru produsele din tutun, altele decât țigaretele, se datorează bugetului de stat accize specifice, stabilite în ECU pe unitatea de măsură, prevăzute în anexa nr. 1 la prezenta ordonanță de urgență.“
11. Titlul secțiunii a IV-a va avea următorul cuprins:
„Accize pentru produsele petroliere“
12.Articolul 14 va avea următorul cuprins:
Pentru carburanții auto se datorează bugetului de stat accize stabilite în ECU pe tona de produs finit, prevăzute în anexa nr. 1 la prezenta ordonanță de urgență.“
13. Titlul secțiunii a V-a va avea următorul cuprins:
„Accize pentru alte produse și grupe de produse“
14.Articolul 15 va avea următorul cuprins:
Sunt supuse regimului accizelor produsele și grupele de produse prevăzute în anexa nr. 2 la prezenta ordonanță de urgență.“
15.Articolul 16 va avea următorul cuprins:
Plătitori de accize pentru produsele prevăzute în anexa nr. 2 la prezenta ordonanță de urgență sunt agenții economici – persoane juridice, asociații familiale și persoane fizice autorizate – care produc sau importă și comercializează astfel de produse.
Plătitori de accize sunt și persoanele fizice care introduc în țară bunuri de natura celor prevăzute la nr. crt. 8 din anexa nr. 2 la prezenta ordonanță de urgență.“
16.Articolul 17 va avea următorul cuprins:
Agenții economici care comercializează bunuri de natura celor prevăzute în anexa nr. 2 la prezenta ordonanță de urgență, provenite de la persoane fizice, inclusiv bunurile amanetate de către persoanele fizice, care au devenit proprietatea caselor de amanet, sunt obligați să rețină și să verse la bugetul de stat accizele stabilite, potrivit prezentei ordonanțe de urgență, cu excepția bunurilor prevăzute la nr. crt. 8 din anexa nr. 2 la prezenta ordonanță de urgență.“
17. Partea introductivă a articolului 18 va avea următorul cuprins:
Accizele preced taxa pe valoarea adăugată și se calculează o singură dată, prin aplicarea cotelor procentuale, prevăzute în anexa nr. 2 la prezenta ordonanță de urgență, asupra bazei de impozitare, care reprezintă:“
18.Articolul 19 va avea următorul cuprins:
Pentru cafea, cafea cu înlocuitori și cafea solubilă, inclusiv amestecuri cu cafea solubilă, accizele se calculează prin aplicarea sumelor fixe, stabilite în ECU pe unitatea de măsură, prevăzute în anexa nr. 2 la prezenta ordonanță de urgență, asupra cantităților produse sau importate.“
19.Articolul 20 va avea următorul cuprins:
Din accizele datorate bugetului de stat pentru cafeaua obținută prin prăjirea cafelei verzi se deduc, pe bază de documente justificative, accizele plătite în vamă sau la achiziționarea de la terți pentru cafeaua verde.
Principiile deducerii accizelor se aplică și în cazul sortimentelor de cafea oținute prin amestecul diferitelor tipuri de cafea naturală, pentru care au fost plătite accize, cu alți înlocuitori de cafea.
În acest caz, din accizele datorate bugetului de stat pentru sortimentele de cafea cu înlocuitori se deduc, pe bază de documente justificative, accizele plătite cu ocazia achiziționării cafelei introduse în prelucrare.“
20. Alineatul 2 al literei a) a articolului 21 va avea următorul cuprins:
„În cazul în care agenții economici care efectuează operațiuni de export cumpără de la producătorii interni, în vederea vânzării la export, produse supuse accizelor, aceștia pot solicita în termen de cel mult 60 de zile de la data efectuării exportului, organelor fiscale teritoriale, pe baza documentelor justificative, restituirea accizelor aferente produselor finite exportate, iar acestea sunt obligate să le restituie sumele în cel mult 30 de zile de la depunerea documentelor. În caz contrar, Ministerul Finanțelor va plăti penalități în aceleași condiții și în același cuantum cu cele datorate de agenții economici pentru neplata în termen a accizelor;“
21. La articolul 21, litera d) se modifică, iar după litera e) se introduce litera f), cu următorul cuprins:
„d) bunurile din import, provenite din donații sau finanțate direct din împrumuturi nerambursabile, precum și din programe de cooperare științifică și tehnică, acordate de guverne străine, organisme internaționale și organizații nonprofit și de caritate instituțiilor de învățământ și de cultură, ministerelor, altor organe ale administrației publice;“
„f) bunurile prevăzute la nr. crt. 8 din anexa nr. 2 la prezenta ordonanță de urgență, constituite ca aport în natură sau achiziționate din aportul în numerar al investitorilor la capitalul social ori la majorarea acestuia.“
Pentru produsele prevăzute la art. 21 lit. a) alin. 2, lit. b) și lit. g), scutirea se acordă prin restituirea accizelor plătite la achiziționarea acestora, pe baza documentelor justificative și numai pentru cantitățile folosite cu destinațiile expres menționate în prezenta ordonanță de urgență.“
23.Litera b) a articolului 23 va avea următorul cuprins:
„b) data efectuării formalităților de recepție a alcoolului etilic alimentar, rezultat din procesare, de către beneficiarul prestației, la prestatorul de servicii.“
24.Alineatele 2 și 3 ale articolului 24 vor avea următorul cuprins:
„Impozitul datorat precedă taxa pe valoarea adăugată și se calculează prin aplicarea sumelor stabilite în lei pe unitatea de măsură, potrivit anexei nr. 3 la prezenta ordonanță de urgență, asupra cantităților livrate.
Impozitul se corectează prin hotărâre a Guvernului, la propunerea Ministerului Finanțelor, în funcție de modificările intervenite în nivelul prețurilor la import și al celor cu ridicata.“
25.Alineatul 5 al articolului 25 va avea următorul cuprins:
„Plătitori ai acestor taxe sunt societățile comerciale și regiile autonome înregistrate legal în România și autorizate pe bază de licență să organizeze și să exploateze astfel de jocuri.“
26.Alineatul 2 al articolului 26 va avea următorul cuprins:
„Valoarea în lei a accizelor și a impozitelor datorate bugetului de stat, stabilite potrivit prezentei ordonanțe de urgență în ECU pe unitatea de măsură, se determină prin transformarea sumelor exprimate în ECU la cursul de schimb valutar, stabilit de Banca Națională a României în penultima zi lucrătoare a săptămânii. Acest curs se utilizează pe toată durata săptămânii următoare.“
27.Articolul 28 va avea următorul cuprins:
Toți agenții economici plătitori de accize sau de alte impozite indirecte, reglementate prin prezenta ordonanță de urgență, sunt obligați ca, în baza unei declarații scrise, să se înregistreze ca plătitori de astfel de impozite la organele fiscale teritoriale. Organele fiscale teritoriale au obligația să atribuie fiecărui plătitor un cod special și să remită agenților economici, în termen de 15 zile de la data primirii declarației, înștiințarea de luare în evidență ca plătitori de astfel de impozite indirecte și codul atribuit.“
28.Articolul 29 va avea următorul cuprins:
Pentru anumite produse pentru care se datorează accize la bugetul de stat Guvernul poate institui, prin hotărâre, în mod treptat, regimul de supraveghere fiscală.“
29.Articolul 33 va avea următorul cuprins:
Neplata accizelor, a impozitului la țițeiul și la gazele naturale din producția internă, precum și a taxei pentru jocurile de noroc, la termenele stabilite, atrage calcularea majorărilor de întârziere, conform legii.
În cazuri justificate, Ministerul Finanțelor poate aproba eșalonarea sau amânarea plății accizelor, a impozitului la țițeiul și la gazele naturale din producția internă, după caz, precum și eșalonarea sau amânarea la plată a majorărilor de întârziere.“
30.Articolul 34 va avea următorul cuprins:
Constatarea, controlul, sancționarea, urmărirea, încasarea și executarea silită a accizelor și a celorlalte impozite indirecte, prevăzute în prezenta ordonanță de urgență, precum și a majorărilor de întârziere aferente se efectuează conform reglementărilor legale în materie.“
31.Alineatul 1 al articolului 36 va avea următorul cuprins:
„Ministerul Finanțelor va emite, în termen de 60 de zile de la publicarea prezentei ordonanțe de urgență în Monitorul Oficial al României, Partea I, norme metodologice privind tehnica de calcul și formularistica necesare pentru accize și alte impozite indirecte, pentru impozitul la țițeiul și la gazele naturale din producția internă și pentru taxa pentru jocurile de noroc.“
32.Alineatul 2 al articolului 38 va avea următorul cuprins:
„Pe aceeași dată se abrogă prevederile Legii nr. 42/1993 privind accizele la produsele din import și din țară, precum și impozitul la țițeiul din producția internă și gazele naturale, republicată în Monitorul Oficial al României, Partea I, nr. 286 din 11 decembrie 1995, precum și orice alte dispoziții contrare.“
33.Anexa nr. 2 se completează cu punctul 16, cu următorul cuprins:
Arme de vânătoare și arme de uz individual, altele decât cele de uz militar sau de sport
50 –“